નવી દિલ્હી, 14 ઑગસ્ટઃ ફરી એકવાર પાકિસ્તાને પોતાના બેવડા ધોરણનો નમૂનો રજૂ કર્યો છે. એક તરફ પ્રધાનમંત્રી નવાજ શરીફ ભારત સાથે શાંતિ મંત્રણાની વાતો કરી રહ્યાં છે અને બીજી તરફ પાકિસ્તાનની નેશનલ એસેમ્બલીમાં એક પ્રસ્તાવ પારિત કરવામાં આવ્યો અને ભારતીય સૈનિકો પર કોઇપણ પ્રકારની ઉશ્કેરણી વગર સરહદ પર ગોળીબાર કરવાનો આરોપ લગાવવામાં આવ્યો છે. નેશનલ એસેમ્બલીમાં કાશ્મિરીઓના સંઘર્ષમાં મદદને લઇને પણ સહમતિ બની છે. પાકિસ્તાનની દાદાગીરીથી સંસદમાં ધમાલ મચી છે. કોંગ્રેસ નેતા કમલનાથે કહ્યું છે કે, પાકના પ્રસ્તાવની નિંદા કરવામાં આવે. પાકિસ્તાન વિરુદ્ધ નિંદા પ્રસ્તાવ લાવવામં આવશે અને પાકના પ્રસ્તાવ અંગે સ્પીકર સાથે ચર્ચા કરવામાં આવશે.